ਸਮੱਗਰੀ: ਪੁਲਿਸ ਵਾਲਾ ਵਲੰਟੀਅਰਾਂ ਨੂੰ ਸਲੂਟ ਕਰਨ ਲਈ ਪੁਲਿਸ ਅਧਿਕਾਰੀ ਪਹੁੰਚਿਆਂ ਉਨ੍ਹਾਂ ਕੋਲ

ਦੁਬੱਈ ਤੋਂ ਆਏ ਹਾਦਸੇ ਦਾ ਸ਼ਿਕਾਰ ਹੋਏ ਜਹਾਜ਼ ਵਿੱਚ ਕੁੱਲ 190 ਲੋਕ ਸਵਾਰ ਸਨ ਅਤੇ ਇਸ ਹਾਦਸੇ ਵਿੱਚ 2 ਪਾਇਲਟਾਂ ਸਣੇ 18 ਲੋਕ ਮਾਰੇ ਗਏ ਸਨ। 

ਮਦਦ ਲਈ ਸਾਹਮਣੇ ਆਏ ਵਲੰਟੀਅਰਾਂ ਨੇ ਕਈ ਯਾਤਰੀਆਂ ਨੂੰ ਜਹਾਜ਼ ਵਿੱਚੋਂ ਕੱਢਿਆ ਅਤੇ ਹਸਪਤਾਲ ਪਹੁੰਚਾਇਆ। ਅਧਿਕਾਰੀਆਂ ਦਾ ਕਹਿਣਾ ਹੈ ਕਿ ਇਸੇ ਕਾਰਨ ਹੀ ਮੌਤਾਂ ਦਾ ਅੰਕੜਾ ਵੀ ਘੱਟ ਰਿਹਾ ਹੈ। 

ਇਨ੍ਹਾਂ ਵਿੱਚੋਂ ਕੁਝ ਵਲੰਟੀਅਰਾਂ ਨਾਲ ਬੀਬੀਸੀ ਦੇ ਅਸ਼ਰਫ਼ ਪਾਦਾਨਾ ਨੇ ਗੱਲਬਾਤ ਵੀ ਕੀਤੀ। 

ਇਹ ਵੀ ਪੜ੍ਹੋ-

ਜਜ਼ਬੇ ਨੂੰ ਸਲਾਮੀ ਦਿੱਤੀ ਗਈ

32 ਸਾਲਾ ਫਜ਼ਲ ਪੁਥਿਆਕਠ ਤੇ ਉਨ੍ਹਾਂ ਦੇ 8 ਹੋਰ ਦੋਸਤ ਕੁਆਰੰਟੀਨ ਸਨ ਅਤੇ ਅਚਾਨਕ ਇੱਕ ਨਿਜ਼ਰ ਨਾਮ ਦਾ ਪੁਲਿਸ ਅਧਿਕਾਰੀ ਉਨ੍ਹਾਂ ਕੋਲ ਆਇਆ।  

ਉਸ ਨੇ ਦੂਰੋਂ ਹੀ ਖੜ੍ਹੇ ਹੋ ਕੇ ਦੱਸਿਆ ਕਿ ਉਹ ਉਨ੍ਹਾਂ ਦੀ ਬਹਾਦਰੀ ਲਈ ਸਲਾਮ ਕਰਨ ਆਏ ਹਨ। 

ਨਿਜ਼ਰ ਨੇ ਸਲੂਟ ਕਰਦਿਆਂ ਕਿਹਾ, "ਮੈਂ ਤੁਹਾਡਾ ਬਹੁਤ ਸਤਿਕਾਰ ਕਰਦਾ ਹਾਂ ਪਰ ਮੈਂ ਤੁਹਾਨੂੰ ਦੇਣ ਲਈ ਕੁਝ ਨਹੀਂ ਲੈ ਕੇ ਆਇਆ, ਬਸ ਇਹੀ ਇੱਕ ਤੋਹਫਾ ਹੈ ਜੋ ਮੈਂ ਤੁਹਾਨੂੰ ਦੇ ਸਕਦਾ ਹਾਂ।"

ਇਸ ਹਾਦਸੇ ਵਿੱਚ 2 ਪਾਇਲਟਾਂ ਸਣੇ 8 ਲੋਕ ਮਾਰੇ ਗਏ ਸਨ।

ਇਨ੍ਹਾਂ ਨੇ ਲੋਕਾਂ ਨੇ ਦਰਜਨਾਂ ਲੋਕਾਂ ਨੂੰ ਬਚਾਇਆ ਅਤੇ ਮਦਦ ਦੌਰਾਨ ਲੋਕਾਂ ਦੇ ਸੰਪਰਕ ਵਿੱਚ ਆਉਣ ਕਾਰਨ ਕੋਵਿਡ-19 ਦੇ ਜੋਖ਼ਮ ਨੂੰ ਧਿਆਨ ਵਿੱਚ ਰੱਖਦਿਆਂ ਇਹ ਲੋਕ ਹੁਣ ਕੁਆਰੰਟੀਨ ਹਨ। 

ਘਰ ਦਾ ਬਾਹਰ ਖੜ੍ਹੇ ਪੁਲਿਸ ਵਾਲੇ ਵੱਲੋਂ ਲੋਕਾਂ ਦੇ ਇੱਕ ਸਮੂਹ ਨੂੰ ਸਲੂਟ ਕਰਨ ਵਾਲੀ ਤਸਵੀਰ ਸੋਸ਼ਲ ਮੀਡੀਆ 'ਤੇ ਕਾਫੀ ਵਾਇਰਲ ਹੋ ਰਹੀ ਹੈ। 

ਫਜ਼ਲ ਅਤੇ ਉਨ੍ਹਾਂ ਦੇ ਦੋਸਤਾਂ ਦਾ ਕਹਿਣਾ ਹੈ ਕਿ ਉਨ੍ਹਾਂ ਅਣਗਿਣਤ ਹੀ ਫੋਨ ਆ ਰਹੇ ਹਨ, ਇਨ੍ਹਾਂ ਜ਼ਿਆਦਾਤਰ ਮਦਦ ਕਰਨ ਵਾਲੇ ਰਿਸ਼ਤੇਦਾਰਾਂ ਵੱਲੋਂ ਧੰਨਵਾਦ ਲਈ ਹਨ। 

ਏਅਰਪੋਰਟ ਤੋਂ 100 ਮੀਟਰ ਦੀ ਦੂਰੀ 'ਤੇ ਰਹਿਣ ਵਾਲੇ ਫਜ਼ਲ ਦਾ ਕਹਿਣਾ ਹੈ ਕਿ ਉਹ ਹਾਦਸੇ ਵਾਲੀ ਥਾਂ 'ਤੇ ਪਹਿਲਾਂ ਪਹੁੰਚੇ ਲੋਕਾਂ ਵਿਚੋਂ ਇੱਕ ਸਨ। 

ਉਨ੍ਹਾਂ ਨੇ ਬੀਬੀਸੀ ਨੂੰ ਦੱਸਿਆ, "ਹਾਦਸੇ ਤੋਂ ਕੁਝ ਹੀ ਮਿੰਟਾਂ ਬਾਅਦ ਉੱਥੇ ਅਸੀਂ 6 ਲੋਕ ਹੀ ਪਹੁੰਚੇ ਸੀ। ਦਰਵਾਜ਼ੇ ਬੰਦ ਸਨ ਅਤੇ ਲੋਕ ਮਦਦ ਲਈ ਕੁਰਲਾ ਰਹੇ ਸਨ। ਸਿਕਿਓਰਿਟੀ ਲਈ ਤਾਇਨਾਤ ਲੋਕਾਂ ਨੇ ਪਹਿਲਾਂ ਦਰਵਾਜ਼ੇ ਖੋਲ੍ਹਣ ਤੋਂ ਇਨਕਾਰ ਕਰ ਦਿੱਤਾ ਕਿਉਂਕਿ ਅੱਗ ਬੁਝਾਊ ਦਸਤਾ ਜਹਾਜ਼ 'ਤੇ ਅੱਘ ਬੁਝਾਊ ਪਦਾਰਥ ਛਿੜਕਾ ਰਿਹਾ ਸੀ।"

ਪਰ ਅੱਗ ਦੇ ਵਧਣ ਦੇ ਜੋਖ਼ਮ ਕਾਰਨ ਉਨ੍ਹਾਂ ਨੂੰ ਅੰਦਰ ਜਾਣ ਦਿੱਤਾ ਗਿਆ ਅਤੇ ਫਜ਼ਲ ਨੇ ਦੱਸਿਆ ਕਿ ਨਜ਼ਾਰਾ ਦਿਲ ਕੰਬਾਊ ਸੀ। 

ਐਂਬੁਲੈਂਸ ਘੱਟ ਗਿਣਤੀ ’ਚ ਸੀ

"ਕਈ ਯਾਤਰੀ ਬੇਹੋਸ਼ ਸਨ। ਕਈ ਆਪਣੀਆਂ ਸੀਟਾਂ ਦੇ ਹੇਠਾਂ ਫਸੇ ਹੋਏ ਸਨ। ਉਨ੍ਹਾਂ ਨੂੰ ਸੀਟ ਬੈਲਟ 'ਚੋਂ ਬਾਹਰ ਕੱਢ ਕੇ ਜਹਾਜ਼ 'ਚੋਂ ਕੱਢਣਾ ਸੀ।"

ਉਨ੍ਹਾਂ ਨੇ ਰਾਹਤ ਕਰਮੀਆਂ ਦੀ ਲੋਕਾਂ ਨੂੰ ਬਾਹਰ ਕੱਢਣ ਅਤੇ ਹਸਪਤਾਲ ਪਹੁੰਚਾਉਣ ਵਿੱਚ ਮਦਦ ਕੀਤੀ। 

ਮੌਕੇ 'ਤੇ ਮੌਜੂਦ ਖੇਤਰੀ ਅੱਗ ਬਝਾਊ ਦਸਤੇ ਦੇ ਅਧਿਕਾਰੀ ਕੇ ਅਬਦੁੱਲ ਰਾਸ਼ੀਦ ਨੇ ਦੱਸਿਆ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਪਿਛਲੇ ਹਫ਼ਤੇ ਜਦੋਂ ਭਾਰਤ ਦੇ ਕੇਰਲ ਸੂਬੇ ਵਿੱਚ ਜਦੋਂ ਏਅਰ ਇੰਡੀਆ ਐਕਸਪ੍ਰੈਸ ਦਾ ਜਹਾਜ਼ ਹਾਦਸੇ ਦਾ ਸ਼ਿਕਾਰ ਹੋਇਆ ਸੀ ਤਾਂ ਦਰਜਨਾਂ ਸਥਾਨਕ ਵਾਸੀ ਮਦਦ ਲਈ ਅੱਗੇ ਆਏ ਸਨ।